# Província de Badajoz

Badajoz (en castellà, Badajoz) és una de les dues províncies que conformen la comunitat autònoma d'Extremadura, sent la més meridional. Limita a l'est amb la comunitat de Castella - la Manxa, a través de les províncies de Toledo i Ciudad Real. Al sud limita amb les províncies de Huelva i Sevilla i al sud-est amb la de Còrdova, totes elles a Andalusia. Al nord hi ha la província de Càceres, que, amb la de Badajoz, integra la comunitat autònoma d'Extremadura. A l'oest hi ha Portugal.
Amb una superfície de 21.766 km², la província de Badajoz és la més extensa d'Espanya. La capital i el nucli més poblat és la ciutat de Badajoz. La ciutat de Mèrida, capital d'Extremandura és en aquesta província. Tenia 699.943 habitants el 2021.

## Demografia

La província de Badajoz té una població de 699.943, amb una densitat de 30,è8 hab/km², (2021) que es per per sota la mitjana estatal. El 49,64% són homes i el 50,36% restant dones.
És la vint-i-tresena província més poblada d'Espanya, immediatament per darrere de Toledo (689.635) i per davant d'Almeria (684.426). Supera en més de 275.000 habitantsCàceres (413.633), l'altra província extremanya.
El 21,54% dels habitants viuen a Badajoz, que, amb una població de 148.334 habitants és el nucli urbà més poblat de la província. La segona població és Mèrida, amb 56.395 habitants, cosa que representa el 8,18% de la població total de la província. Unes altres vuit localitats superen els 10.000 habitants.

### Evolució de la població de la província de Badajoz des de 1842

    Font: INE

## Municipis
### Municipis més poblats

La província de Badajoz té un 164 municipis. Els municipis amb més de 10.000 habitants són els següents (INE 2009):

## Comarques de Badajoz

* Comarca de Badajoz
* Tierra de Mérida - Vegas Bajas
* Vegas Altas
* La Siberia
* La Serena
* Campiña Sur
* Tentudía
* Sierra Suroeste
* Llanos de Olivenza
* Zafra - Río Bodión
* Tierra de Barros

## Economia

La producció econòmica varia segons la comarca i la localitat. Així, les grans ciutats com Badajoz, Mèrida, Don Benito, Almendralejo i d'altres, ofereixen i viuen dels serveis i en menor mesura de les indústries generals de tipus mitjà. En les comarques del Guadiana, Tierra de Mérida - Vegas Bajas, Vegas Altas i part de la Comarca de Badajoz, i a Tierra de Barros a banda de la tradicional font de riquesa agrícola, existeix una creixent indústria de transformació agroramadera. En altres comarques més allunyades dels centres urbans i de les principals vies de comunicació, com poden ser Campiña Sur, La Serena i La Siberia, la principal font és el sector primari, és a dir, agricultura i la ramaderia ovina i porcina.
En el sector agrari predominen les zones de regadiu a la Vall del Guadiana (Badajoz, Montijo, Mèrida, Don Benito-Villanueva de la Serena, les zones d'oliveres predominants a Tierra de Barros, i les vinyes, extenses a Tierra de Barros i a Llerena (Campiña Sur (Badajoz)).
El sector industrial, tot i que menys desenvolupat i molt baix en proporció quant a activitat nacional, té una proporció de població ocupada similar a l'agroramadera: un 12,13% (puja fins al 26% si s'inclou la construcció) contra un 14% (sector primari). Destaquen les dues principals ciutats de la província: Badajoz i Mèrida, amb els seus respectius polígons industrials; i els núclis de Jerez de los Caballeros, Don Benito-Villanueva de la Serena i Almendralejo.
El sector terciari és el sector més predominant a la província (61,87% de població ocupada), on destaquen els sectors empresarials (Almendralejo i Zafra), comercials (Badajoz) i turístics i administratius (Mèrida).

## Vegeu també

* Llista de municipis de Badajoz

## Notes

* ↑ «Nomenclàtor mundial - Oficina d'Onomàstica - Secció Filològica - Institut d'Estudis Catalans». [Consulta: 6 maig 2024].
* ↑ INEbase. Variaciones intercensales. Alteraciones de los municipios en los censos de población desde 1842. (en línia) Consultat 4 setembre 2010.

## Enllaços externs

* Diputació de Badajoz